Hukumar WAEC ta saki sakamakon jarabawar watan Mayu da Yuni
By Fassarar Abubakar Haruna | Publish Date: Jul 5 2018 9:43PM
Jimillar mutum dubu 786 da 61 da ke wakiltar kashi 49 da digo 98 cikin dari na wadanda suka zauna jarabawar Afirka ta yamma ta babbar sakandire sun samu kiredit biyar a darussan da suka hada da lissafi da Turanci.
Shugaban Ofishin hukumar WAEC na Najeriya, Olu Adenipekun shi ne ya bayyana haka yayin da yake bayyana wa manema labarai sakamakon jarabawar watan Mayu da Yuni ta shekarar 2018.
Ya bayyana cewa sakamakon jarabawar shekarar 2018 bai yi kyau ba idan aka hada shi da na shekarar 2017 da shekarar 2016 inda kashi 59 da digo 22 da kuma kashi 52 da digo 97 suka samu kiredit biyar ko fiye har da lissafi da Turanci.
Shugaban Hukumar WAEC din ya bayyana cewa sakamakon jarabawar mutum dubu 102 bai kammala ba saboda kuskuren da daliban suka yi wajen rijista ko rubuta jarabawar.
Ya bayyana cewa irin wadannan kura-kurai ana gyara su don wadanda suka zauna jarabawar su sami sakamakonsu.